Ongeluk met pantservoertuig; SANW verduidelikTentoonstelling van die Suid-Afrikaanse Nasionale Weermag tydens Weermagdag. (Foto: Facebook) Die Suid-Afrikaanse Nasionale Weermag (SANW) het Dinsdag vure doodgeslaan ná ŉ video wat wys hoe ŉ weermagvoertuig amper in ŉ groep weermaglede vasry, op sosiale media versprei is. Op die video kan gesien word hoe ŉ Rooikat-pantservoertuig oor ŉ nagemaakte sandduin aangery kom, terwyl lede van die weermag die voertuig van die kant af toejuig. Die voertuig swenk skielik onbeheersd na links en ry reguit af op die groep toeskouers wat agter ŉ draadheining staan en toekyk. Die toeskouers gil beangs en laat spaander, enkele oomblikke voor die voertuig in die heining ploeg. Die SANW sê hulle neem “met kommer” kennis van dié video, omdat dit glo bedoel is om die SANW se reputasie skade te berokken en twyfel te saai oor die weermag se toerusting en personeel. Die weermag het bevestig die voorval het plaasgevind tydens ŉ toetslopie by die Roodewal-bomperseel gedurende ŉ tentoonstelling van die vermoë van weermagtoerusting. “Niemand is tydens die voorval beseer nie. Die terrein is ŉ beheerde gebied wat gereeld deur weermagpersoneel gebruik word,” sê Siphiwe Dlamini, woordvoerder van die SNAW. Rooikat at a recent demo, with a touch of understeer. In great South African tradition everyone applauds the failure and then thinks its really funny. Posted by Duncan Gillespie on Monday, February 17, 2020